Tere AS

Ajalugu

Tänapäevase Tere AS-i alguseks võib pidada 1893. aastal Daniel Calliseni poolt loodud aurumeiereid, mis algselt asus Tallinnas Kopli tänaval. Sajandi alguses otsustas Callisen meiereid laiendada. Tekkis Keskmeieri, mis viidi mõne aja pärast üle Jakobsoni ning hiljem ajutiselt Rataskaevu tänava ruumidesse. Keskmeiereil oli üks osakond: Haapsalu osakond.
Esimesel iseseisvusajal täiustati tootmist mitmete kaasaegsete seadmetega. Muretseti villimisaparaat, uued jahutusseadmed ja aurumasin, mis kokku viisid päevase piima kokkuostu 20 000 kilogrammini. Nõukogude okupatsiooni tingimustes jätkas Keskmeierei tööd Tallinna Piimatoodete Kombinaadi nime all, mis 1962. aastal kolis Pärnu maantee tootmishoonetesse, kus toimub piima töötlemine ning piimasaaduste tootmine tänapäevani. Uus kombinaat jäi aga peagi väikeseks, mistõttu on aegade jooksul juurde ehitatud tootmispindu, laohooneid ja laboriruume ning vahetatud seadmeid võimsamate vastu, mis viis tootmisvõimsuse kasvu kolmesaja tonnini vahetuselt. 
1994. aastal läks ettevõte erakätesse, mille alusel sai riiklikust kombinaadist Tallinna Piimatööstuse AS.
1996. aastal kohukeste tootmise jaoks loodi AS Kohuke.
1997. aastal loodi Tere kaubamärk, mis oli Eesti esimene piimatoodete tõeline kaubamärk. Investeeriti uutesse seadmetesse, tehnoloogiasse ja tootmishoonete rekonstrueerimisse (uus piima vastuvõtt, piima esmane töötlemise kompleks, villimine ja pakendamine). 
2002. aastal osteti Meierei Tootmise AS, millest loodi Viljandi Tootmisosakonna. Selle tulemusel muutus Tallinna Piimatööstuse AS suurimaks piimatoodete töötlejaks Eestis. 
19. juunil 2006 muudeti ka ettevõtte juriidiline nimi selle tuntuima kaubamärgi järgi Tallinna Piimatööstusest Tere AS-iks.
2008. aastal liideti Paide Tootmisüksust. 2012. aasta  alguses oli see suletud.
2009. aastal liideti AS Põlva Piim, millest sai Paide tootmisüksus. Selleks pidi  Tere AS võtma 2008. aastal Nordea ja DNB Pangast laenu suurusega 54 mln eurot.
19. veebruaril 2013 oli suletud Tallinna tootmisüksus. 
2014. aasta augustil kehtestas Venemaa impordipiiranguid piimatoodete suhtes ja Tere AS-il tekkisid tõsised probleemid. Vastavalt 2014. aasta majandusaruandele detsembri lõpus oli võlg üle 53 mln eurot (sh laen üle 36 mln eurot). Tulu oli üle 85 mln eurot ja kasum umbes 900 tuhat eurot. 
Laenu tagastamise tähtaeg oli 20.oktoobril 2015. aastal, tähtaja pikendati kolm kuud võrra, aga aastaks 2016. ei saanud ettevõtte laenu tagastada.  
2016. aasta veebruari seisuga tagastas Tere AS umbes 25 mln eurot ning jäi võlgus 36 mln eurot pankadele ja 800 tuhat eurot maksmata makse riigile. Sellega seoses pöödus ettevõte kohtu poole saneerimistaotlusega. Tol aastal ostis Maag Grupp võlgukohustusi Tere emafitmast. 
2017. aastal ühendas Tere AS Maag Gruppi koosseisu kuuluva  Farmi Piimatööstuse ettevõttega ja sai selle firma tütarettevõttega. Farmi Piimatööstus ostis 100% Tere AS aktsiaid.
2019. aasta juulis kinnitas Harju maakohus Tere AS saneerimiskava 10 aastaks. Nõudluste maht oli 47 mln eurot.

Tooted

Tere tootenimekirjas on kokku üle 150 toote. Tuntumad kaubamärgid on Tere, Hellus, Haps, Merevaik, Emma, Kohuke, Black Mama, Paradiis ja Mumuu.
2010. aastast tootmine vastab ISO 22000:2005 standarditele ning on kooskõlas hea tootmistava nõuetega.